钦定古今图书集成/理学汇编/学行典/第220卷 > 田璚
## 钦定古今图书集成/理学汇编/学行典/第220卷 > 田璚

按《荆州府志》：“田璚，江陵人。性至孝，甘贫读书，每遇忠
义祠庙，必拱揖而退。亲病，尝割股以疗之。后母卒，庐
墓三年。时苦旱，禾稼尽稿，独有璚圃中露降于蔬，庐
中蜘蛛等物一时尽白。璚初遇异人，嘉其孝，谓十年
后吾将遣徒持药来救汝。比期璚果死。以风阻其徒，
迟三时至，遂弗救。乃出其药，化白金为璚，治后事焉。”